text: Наука за бизнес 2021 - Уеб сайт
  Снимка: ИАМСП
  Едно от най-дългоочакваните бизнес събития "Наука за бизнес", организирано от Изпълнителната агенция за насърчаване на малките и средните предприятия и Българската академия на науките, се завръща изцяло онлайн, след отлагането му през 2020 г., поради пандемията.
  Събитието ще се проведе на 18 март, четвъртък, от 10.30 часа и ще покаже най-интересните разработки на Академията, готови да се превърнат в успешен бизнес. Форумът цели да покаже на българските бизнес среди, че БАН произвежда множество продукти и технологии, готови да излязат на пазара или да бъдат внедрени в производството за оптимизация на процесите в предприятията.
  "Изключително голям е интересът към събитието. Ще покажем разработки, които са готови да бъдат представени пред бизнеса, и заедно с него да се доразработят и да се приложат в практиката. Разработките са свързани с Covid-19, зелената икономика и много други. По време на пандемията не се отчита проблем във връзката между науката и бизнеса. Дори в някои отношения има позитивно развитие. Притежаваме изключително голям потенциал от човешка гледна точка", коментира пред радио София д-р Бойко Таков, изпълнителен директор на Изпълнителната агенция за насърчаване на малките и средните предприятия
  С редица презентации, събитието ще покаже най-интересните проекти на Академията за оптимизация на индустриалните задачи, 3D цифровизация, енергийна ефективност, водородни технологии, екология, електро- и топлопроизводство, съхранение на енергия, медицина, вирусология, фармацевтична промишленост, лозарство, винарство и много други.
  Наука за бизнес 2021 с Бойко Таков - ИАМСП
  Радио София Уеб сайт Ритъмът на столицата БАН бизнес Изпълнителна агенция за насърчаване на малките и средните предприятия наука Наука за бизнес